钦定古今图书集成/明伦汇编/人事典/第023卷 > 图书编 > 《形神论》前人
## 钦定古今图书集成/明伦汇编/人事典/第023卷 > 图书编 > 《形神论》前人

凡人一念之时，七尺不复关所念之地。凡人一念圣
人，则无念不尽。圣人无已，七尺本自若空。以若空之
七尺，总无不尽之万念，故能与凡夫异也。凡人一念
忘彼七尺之时，则目废于视，足废于践。当其忘目忘
足，与夫无目无足，亦何异哉？凡人之暂无，本实有无，
未转瞬，有已随之。念与形乖则暂忘，念与心谢则复
合；念在七尺之一处，则他处；与异人同，则与非我不
异。但凡人之暂无其无，其无甚促；圣人长无其无，其
无甚远。凡之与圣，其路本同。一念而暂忘，则是凡品；
万念而都忘，则是大圣。以此为言，则形神几乎惑人。
疑因果相主，毫分不爽。美恶之来，皆有定业。而《六度》
所修，咸资力致。若修此力致，复有前“因，因熟果成，自
相感召，则力致之功，不复得立，六度所修，几于废矣。
释迦迈九劫，勇猛所成，勇猛之因，定于无始，本不资
九，安得称劫？”余以为因果、情照，本是二物。先有情照，
却有因果。情照既动，而因果随之；未有情照，因果何
托？因识二涂，用合本异。其本既异，厥体不同。情照别
起，于理非碍。六度九劫差不足疑也。